Leili ja Medžnun
"Leili ja Medžnun" (aserbaidžaani keeles لیلی و مجنون, "Leylî vü Mecnun") on 16. sajandi aserbaidžaani luuletaja Füzuli eepiline luuleteos. Umbes 1536.–1537. aastal masnavi vormis kirjutatud poeem kõneleb noormehest nimega Qays, kes armub Laili-nimelisse neidu ja armununa pälvib hüüdnime Medžnun ('sõge', 'meeletu'); araabia legendile tuginev teos käsitleb kahe armunu traagilist hukkumist. Teost peetakse Füzuli loomingu tippsaavutuseks, selles on 3096 beiti ja see oli pühendatud Osmanite Bagdadi asevalitsejale Üveys-pašale. 1908. aastal kirjutas helilooja Üzeyir Hacıbəyov teose ainetel samanimelise ooperi, esimese Aserbaidžaanis ja islamimaailmas üldse.